10. การควบคุมภายใน

ในการประชุมคณะกรรมการ บริษัท เซาท์เทิร์นสตีล จำกัด (มหาชน) ครั้งที่ 2/2553 เมื่อวันที่ 24
กุมภาพันธ์ พ.ศ. 2553 ซึ่งมีคณะกรรมการตรวจสอบครบทั้งสามท่าน เข้าร่วมประชุมด้วย
คณะกรรมการได้พิจารณาประเมินความเพียงพอของระบบการควบคุมภายในของบริษัท
ตามแบบประเมินความเพียงพอของระบบการควบคุมภายในของคณะกรรมการกำกับหลักทรัพย์และตลาดหลักทรัพย์
โดยการสอบถามข้อมูลจากฝ่ายบริหารในด้านต่างๆ 5 ส่วน คือ

1) องค์กรและสภาพแวดล้อม

2) การบริหารความเสี่ยง

3) การควบคุมการปฏิบัติงานของฝ่ายบริหาร

4) ระบบสารสนเทศและการสื่อสารข้อมูล

5) ระบบการติดตาม

ภายหลังการประเมิน คณะกรรมการบริษัทมีความเห็นว่า
ในสภาพปัจจุบันบริษัทมีระบบการควบคุมภายในที่เพียงพอและสอดคล้องกับแบบประเมินการควบคุมภายในของสำนักงานคณะกรรมการกำกับหลักทรัพย์และตลาดหลักทรัพย์
โดยเฉพาะในส่วนของการควบคุมภายในที่เกี่ยวกับเรื่องการทำธุรกรรมกับผู้ถือหุ้นรายใหญ่ กรรมการ
ผู้บริหารและบุคคลที่เกี่ยวข้องกับบุคคลดังกล่าวนั้น (ตามข้อ 3.3 ถึง 3.7
ของแบบประเมินความเพียงพอของระบบการควบคุมภายใน)
บริษัทมีระบบการควบคุมภายในที่รัดกุมและเพียงพอ รวมทั้งยังได้มีการจัดตั้งแผนกตรวจสอบภายใน
เพื่อทำหน้าที่ในการรายงานผลการตรวจสอบต่อคณะกรรมการตรวจสอบ
และจัดจ้างผู้ตรวจสอบภายในอิสระจากภายนอก
เพื่อสำรวจและประเมินระบบควบคุมภายในของบริษัท

รายละเอียดเกี่ยวกับแบบประเมินความเพียงพอของระบบการควบคุมภายในอยู่ในเอกสารแนบ 2

ทั้งนี้ผู้สอบบัญชีจากบริษัทสำนักงาน เอ เอ็ม ซี จำกัด
ได้ศึกษาและประเมินประสิทธิภาพระบบการควบคุมภายในและตรวจสอบงบการเงินของบริษัทและบริษัทย่อยสำหรับปีสิ้นสุดวันที่
31 ธันวาคม พ.ศ. 2552 ผู้สอบบัญชีพบข้อสังเกต/จุดอ่อนบางประการ
ซึ่งอาจมีผลต่อระบบการควบคุมภายในหรือต่องบการเงินของบริษัทในอนาคต
ผู้สอบบัญชีจึงได้เสนอข้อคิดเห็นพร้อมทั้งข้อเสนอแนะเพื่อให้บริษัทดำเนินการแก้ไขปรับปรุงให้เหมาะสมในแต่ละกรณี
โดยผู้บริหารของบริษัทได้ให้ความเห็นต่อข้อสังเกตดังกล่าว ซึ่งมีรายละเอียดสรุปได้ดังนี้

+------------------------------------+---------------------------------+
| ข้อสังเกตของผู้สอบบัญชี                  | ความเห็นของผู้บริหารของบริษัท         |
+====================================+=================================+
| 1. จากการตรวจสอบบัญชีลูกหนี้การค้า ณ วันที่ |   1.1                           |
| 31 ธันวาคม 2552 พบลูกหนี้จำนวน 1 ราย   |   บริษัทย                         |
| ที่มีปัญหา                             | ังไม่ได้มีการตั้งสำรองค่าเผื่อหนี้สงสัยจะสูญ |
| ซึ่งยังไม่ได้ตั้งสำรอ                     |   เ                             |
| งค่าเผื่อหนี้สงสัยจะสูญซึ่งลูกหนี้ดังกล่าวมีวงเงิน | นื่องจากลูกหนี้ดังกล่าวได้มีการทยอยจ่ายชำ |
| 5.00 ล้านบาท เทอมการจ่ายชำระ 30-60   | ระหนี้บางส่วนอย่างต่อเนื่องและได้มีการชำ |
| วัน ณวันที่ 31 ธันวาคม 2552             | ระดอกเบี้ยเนื่องจากการจ่ายชำระหนี้ล่าช้า |
| มีหนี้ค้างชำระจำนวน 4.04 ล้านบาท        |   แต่อย่างไรก็ตามบริษัทได้มีการติดตามค  |
| แบ่งเป็นที่อยู่ในกำหนดชำระ 1.74 ล้านบาท   | วามเคลื่อนไหวของลูกหนี้รายนี้อย่างใกล้ชิด |
| ค้างชำระเกิน 1-90 วัน 2.30            |   และบริษัทได้มีการลดวงเงินเครดิตสำ   |
| ล้านบาทโดยการจ่ายชำร                 | หรับลูกค้ารายดังกล่าวแล้วในเดือนมกราคม |
| ะส่วนใหญ่จะเป็นเช็ครับลงวันที่ล่วงหน้าประมาณ |   2553                          |
| 30-60 วัน                           |                                 |
| จากการตรวจสอบการ                   |                                 |
| รับชำระหลังวันสิ้นงวดพบว่าได้รับชำระเป็นเงิน |                                 |
| จำนวน 0.73 ล้านบาท เป็นเช็ครับล่วงหน้า30 |                                 |
| วัน จำนวน 1.10 ล้านบาท เช็ครับล่วงหน้า   |                                 |
| 60 วัน จำนวน 0.29 ล้านบาท (สถานะ :   |                                 |
| ขายเชื่อปกติ)                         |                                 |
+------------------------------------+---------------------------------+

นอกจากนี้ ในปีที่ผ่านมาบริษัทและบริษัทย่อยได้ทำการว่าจ้างบริษัท กรินทร์ ออดิท จำกัด
เป็นผู้ตรวจสอบภายในอิสระ เพื่อทำการประเมินระบบควบคุมภายในของบริษัทและบริษัทย่อย
ทุกไตรมาส โดยไตรมาส 1 ตรวจประเมินความเพียงพอของระบบการควบคุมภายใน ไตรมาส 2
ตรวจระบบขาย ลูกหนี้และรับเงิน ไตรมาส 3 ตรวจระบบซื้อ เจ้าหนี้และจ่ายเงิน ไตรมาส 4
ตรวจระบบผลิตและการจัดการสินค้าคงเหลือ
ซึ่งในการเข้าตรวจแต่ละไตรมาสเมื่อพบประเด็นหรือข้อสังเกตุ
จะมีการติดตามการปรับปรุงแก้ไขในการเข้าตรวจไตรมาสถัดไป
พร้อมทั้งสรุปผลการตรวจสอบภายในและผลการติดตามการปรับปรุงแก้ไขให้ฝ่ายบริหารของบริษัทและบริษัทย่อย
ได้รับทราบ และรายงานผลการตรวจสอบต่อคณะกรรมการตรวจสอบ
ในการประชุมคณะกรรมการตรวจสอบทุกไตรมาส โดยผู้ประเมินได้ทำการประเมินและพบว่า
ระบบควบคุมภายในที่มีอยู่ของบริษัทและบริษัทย่อยมีประสิทธิภาพเบื้องต้นเพียงพอต่อการป้องกันความเสียหายที่อาจเกิดขึ้น
เพื่อให้เกิดความมั่นใจในการควบคุมดูแลการใช้ทรัพย์สินของบริษัทเป็นไปอย่างถูกต้อง
เพื่อให้คณะกรรมการตรวจสอบและผู้บริหารระดับสูงเกิดความมั่นใจว่าบริษัทมีระบบการควบคุมภายในที่ดีและพนักงานมีการปฏิบัติงานตามระบบการควบคุมภายในที่กำหนดไว้